MOM 2011. május 12. csütörtök
Kedves Klubtársak!

HA5FA Jenő sejtelmesen mosolygott és valami meglepetést emlegetett a jelen lévő érintetteknek HA5EV Lajosnak, HA5GZA Gézának, HA5GAB Gábornak és nekem. Többet nem mondott, helyette a pünkösdi találkozó szervezéséről kezdett mesélni. A biztonság kedvéért HA5YFA Erzsivel szombaton elmennek a helyszínre, hogy minden részlet a helyén legyen.

HA5ARX András, akit Jenő hozott fel tegnap, elővette a QSL lapokat, és Jenővel szétosztották a jelenlévőknek. Amerikai és Japán csomag érkezett, és persze az időközben befutó magyar lapok. Két amerikait és négy japánt kaptam, köztük az egyik JA3YBK-tól egy nagyon vidám karikatúrával, amint a fő versenyállomásuk antennaparkját fújja a gonosz szél. Az érdekessége a lapnak, hogy a korábbi JA3ZOH lett felülírva az új hívójellel. Lám ők is le vannak maradva a QSL nyomtatással, Hi, pedig a QSO már 3 éves.

HA5RXZ Peter megkért, hogy készítsek róla egy fényképet a barátja számára, aki nem talált megfelelő méretű csavarhúzókat:
http://www.kfki.hu/~ha4aa/MOM/MOM-majus12/Peter-with-screwdrivers.jpg 
Mi jól el vagyunk látva mechanikus szerszámokkal az antennaszerelésekhez.

HA5ARX András és T. Bálint figyelgették a 15 és 20 méteres sávok elejét, de nem találtak igazán jó DX-eket. Volt ugyan egy pörgősen osztogató állomás, CT1JOP, aki 1 KHz-el feljebb várta a válaszolókat, de András felhívta a figyelmünket, hogy nem igazán rendes lapküldő az illető. Arra jó lett volna, hogy Bálint tegyen egy kísérletet ilyen szituációban távíró hívásra klub hívójellel, de még nem érzett elég bátorságot magában. Tartott attól, hogy elrontja a hívójel adását.

HA5FTL Tamás is eljött tegnap. Boldogan hozott egy nagy csomag QSL lapot, amiket azokról a QSO-król adott fel az irodába, melyeket már azzal a 10 W-s K2-jével csinált, amit sikeresen megépített. Annak ellenére, hogy nincs igazán megfelelő antennája, megcsinálta első DX-eit, történetesen éppen USA-val és Japánnal.

Este T. Emese is befutott Bálintért. Hozott nekünk finom nassolni valót. Azok kaptak belőle, akik tegnap eljöttek a klubnapunkra, és voltak olyanok is, akik meglepetés csomagot kaptak! Hogy mi volt a meglepetés? Az, hogy HA5CYE Imre eljött a klubba,
http://www.kfki.hu/~ha4aa/MOM/MOM-majus12/Imre-a-meglepetes.jpg 
és elhozta a Korrekt nyomdájából az új QSL lapokat! Az első Lajos volt, aki megtalálta a saját csomagját:
http://www.kfki.hu/~ha4aa/MOM/MOM-majus12/Lajos-az-elso.jpg 
HA5GZA Géza is megkereste a sebtében felhozott csomagok közül az övét:
http://www.kfki.hu/~ha4aa/MOM/MOM-majus12/Geza-meeg-keres.jpg 
Látszik HA5GAB Gáboron is, hogy már szívesen kézbe venné a lapjait:
http://www.kfki.hu/~ha4aa/MOM/MOM-majus12/hol-van-Gaboree.jpg 

Finom nyomdaszagú lapokat kaptam. Nagyon jó volt megtapintani a jó tartású, előlapon félig fényes, 
http://www.kfki.hu/~ha4aa/HA5CYE/HA4AA-QSL.jpg 
a hátoldalon matt lapokat. 
http://www.kfki.hu/~ha4aa/HA5CYE/HA4AA-inverz-hatlap.doc 
Az első lapot kézzel töltöttem ki egy megfigyelő amatőr (F/OKL 7) számára. Jól beissza a tintát a hátlap. Még soha nem volt ilyen szép, színes, kétoldalas kemény lapom, és végre az 5 éve már meglévő új hívójelem van rajta: HA4AA!

Köszönjük Kedves Imre! 

A csomagok a belső 219-es szobában várják a tulajdonosaikat.

73! de András.